Maria Nazionale

**Maria Nazionale** (Torre Nunziata, 31 'e luglio 1969) è na cantante e attrice taliana. Ô 2008 recitaje dint' 'o film ''Gomorra'' 'e Matteo Garrone.

## Biografie
'O primmo disco 'o facette dint&#39;o 1986. Fine e mo pubblicaje quattuordice album. 

Partecipaje ô Festivalbar 1986 cu 'a canzone *Ragazzo solo* e a Viva Napoli dint' 'o 2000 cu 'e canzone *Napulitanata* e *I' te vurrìa vasà.* 

È cunusciuta a livello internazzionale p'avé partecipato ô film *[[Gomorra (film)|Gomorra]]*, diretto 'a Matteo Garrone; pe chesto ricevette 'a nominazione ô *[[David di Donatello (premmio)|David di Donatello]] [[2009]]* p&#39;'o premmio a ll'attrice cchiù bbrava nun prutagunista*.*

Collaboraje assaje spisso pure cu Nino D'Angelo: nzieme registrajeno 'a canzone *Senza giacca e cravatta*, po â fine 'e ll'anno 2009 recitajeno nzieme dint' 'o film *Lacreme Napulitane* 'e Mario Merola e po p' 'o festivàl 'e Sanremo 2010 cantajeno nzieme 'a canzone *Jammo jà*, ma nun riuscetteno a trasì dint' 'a finale.

Dint' a ll'anno 2011 'a canzone soja *Ragione e Sentimento* fuje ausata comme parte d' 'a colonna sonora d' 'o film *Tatanka*.

Dint' 'o 2012 collaboraje cu Francesco De Gregori, facenno nu duetto cu 'o cantante romano ncopp' 'a canzone *Santa Lucia* pe ll'album fatto nzieme cu Ambrogio Sparagna, Vola vola vola. Dint' 'o stesso anno partecipaje dint' 'a realizzazione 'e Senhora d'Évora, nu disco tributo a Cesária Évora, produtto 'a Cristiano Malgioglio, dint' 'o quale canta *Tiempo y silencio*.

Dint' 'o 2013 partecipaje n'ata vota ô Festivàl 'e Sanremo cu 'e ccanzone *È colpa mia* e *Quando non parlo*, e pigliaje 'o decimo posto. Dint' 'o stesso anno pubblicaje ll'album *Libera*.

Verso 'a fine 'e ll'anno 2018 'a cantante facette sapè ô pubblico ca er' 'a ascì n'album nuovo l'8 dicembre cu 'o singolo *Senza penzà a ddimane*.

## Vita privata
È stata spusata cu 'o musicista Franco Chiaravalle (1933-2000) fino 'a morte 'e chistu ccà. 'A coppia avette nu figlio. Maria Nazionale avette n'atu figlio cchiù tarde dint' a n'ata relazione successiva.

## Discografie

### 33 gire
* 1993: *Maria Nazionale (Album)*
* 1994: *Addò so stata troppo fredda*

### Album studie
* 1994: *Ha da passà 'a nuttata*
* 1995: *Dolci Ricordi* - (Emi Italiana)
* 1996: *Napoli... ti amo*
* 1997: *Le classiche di Napoli*
* 1997: *Storie 'e femmene*
* 1998: *O core 'e Napule*
* 1999: *Sentimenti (Album)*
* 2004: *Maria Nazionale le classifiche* - (Vis Radio)
* 2004: *Scema io te voglio bene*
* 2008: *Puortame a cammenà*
* 2013: *Libera*

### Dvd
* 2001*:* *Storie 'E Femmene Ed Altre...* - (Duck Record)

### Colonne sonore e film
* 2011 - *[[Tatanka (film)|Tatanka]]*, regia 'e Giuseppe Gagliardi* - (Ragione e Sentimento)*

## Film comm'attrice
* 2008 - *[[Gomorra (film)|Gomorra]]*, regia 'e Matteo Garrone
*2021 - *[[Qui rido io]]*

## Televisione
* *Sottovoce* (programma televisivo), 'e Gigi Marzullo - (Rai 1)
* *Maurizio Costanzo Show* - (Canale 5)
* *Furore *(programma televisivo), 'e Alessandro Greco - (Rai 2)
* *Speciale Buona Domenica - *(Canale 5)
* *Cominciamo bene - *(Rai 3)
* *Tappeto Volante - *(Canale Italia)
* *In famiglia - *(Rai 2)
* *La vita in diretta - *(Rai 1)
* **e Mike Bongiorno* - *(Canale 5)

## Nutarelle


Categurìa:Cantante taliane
Categurìa:Atture taliane